《游叔虞祠》
宋代·张伯玉

庙中桐叶手中文，闲读高碑拂素尘。
异陇归禾曾是主，徒林射素独留神。
关河莫问周秦事，花木谁分汉魏春。
惟有门前旧溪水，秋风幽咽送行人。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。